รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๗/๒๕๕๙
วันพุธที่ ๑๐ สิงหาคม พ.ศ. ๒๕๕๙  เวลา ๑๔.๑๕ น.
ณ ห้องโสตทัศนศึกษา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๘๑   คน
ผู้มาประชุม	   	๖๙   คน
ผู้ไม่มาประชุม	           ๑๒   คน 	ได้แก่	
			   ๑. นายสมชาย		กัลยาณธรรม	ลาป่วย
			   ๒. นางสุนิสา		ภู่ฤทธิ์		ลาป่วย
			   ๓. นางประทวน	มาดี		ลาป่วย
			   ๔. นางสาวปิยธิดา	ฉ่ำศรี		ลา…….
			   ๕. นางสมเจตนา	มาประเสริฐ	ลา…….
			   ๖. นายเจษฎา		ปวงรังสี		ไปราชการ
			   ๗. นางละเอียด	โชติน้อย		ไปราชการ
	                        ๘. นางสาวอนุสรา	สายยาโย	ขออนุญาตจัดสถานที่เพื่อถวายพระพรฯ
			   ๙. นายองอาจ		อินทร์แฟง	ขออนุญาตจัดสถานที่เพื่อถวายพระพรฯ
			 ๑๐. นายไพทูลย์		เถาตะมะ	ขออนุญาตจัดสถานที่เพื่อถวายพระพรฯ
 ๑๑. ว่าที่ร้อยตรีเกณฑ์	ธรรมนันท์	ขออนุญาตจัดสถานที่เพื่อถวายพระพรฯ
			 ๑๒. นายสมานชัย	สุทา		ไม่ทราบสาเหตุ	

ผู้ร่วมประชุม  ๑. นักศึกษาฝึกประสบการณ์ฯ  จำนวน ๑ คน  
	        ๒. JANNES ANTON KNOP นักเรียน  AFS Exchange  ๒๐๑๖/๒๐๑๗ 

ระเบียบวาระที่ ๑ เรื่องที่ประธานแจ้งให้ทราบ
		  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนสิงหาคม จำนวน 
๑๒ คน ได้แก่  นางวันเพ็ญ  ศรเลี่ยมทอง  นางจุฑามาศ  ไพฑูรย์  นางพรประภา  งามประดับเลิศ  นายกฤษณะพงศ์  จำรัส  นางสาวรัชนีกร  พานชัย  นางสาวชาตินี  ศิริพงษ์ไทย  นายไพทูลย์  เถาตะมะ  นายองอาจ  อินทร์แฟง  
นายสราวุฒิ  ทองที  นางสาวขวัญจิรา  ตาแก้ว  นางสาวเจนจิรา  ต๊ะศรี และนางศรีอวน  แสนมูล
  ๑.๑ การจัดกิจกรรมลูกเสือ  สพม.๔๑ ให้สถานศึกษาดำเนินการตามนโยบายของรัฐมนตรีว่าการ
กระทรวงศึกษาธิการ เรื่อง การยกระดับคุณภาพการเรียนการสอนและการจัดกิจกรรมลูกเสือ โดยนำไปสู่การปฏิบัติและให้เห็นผลอย่างแท้จริงเพื่อปลูกฝังจิตสำนึกที่ดี มีจิตสาธารณะ และมีระเบียบวินัย โดย สพฐ. มีมาตรการและแนวทางในการดำเนินการ ๗ ข้อ อาทิเช่น
		        ๑. ให้สถานศึกษาจัดกิจกรรมลูกเสือ เนตรนารี เพื่อเสริมสร้างผู้เรียนให้มีคุณลักษณะอันพึงประสงค์และค่านิยมหลักของคนไทย ๑๒ ประการ
		        ๒. ให้จัดกิจกรรมฯ ที่ส่งเสริมการฝึกอบรมลูกเสือวิสามัญในชั้นมัธยมศึกษาตอนปลาย
		        ๓. ให้จัดระบบการบริหารกิจกรรมฯ และจัดสรรงบประมาณจากเงินอุดหนุน เงินบริจาคและเงินสมทบอื่นๆ พร้อมทั้งจัดหาสื่อ อุปกรณ์เพื่อดำเนินกิจกรรม
		        ๔. จัดให้มีกิจกรรมการปฏิบัติจริงตามหลักการลูกเสือ เนตรนารี โดยเฉพาะกิจกรรมที่ส่งเสริมความจงรักภักดีต่อ ๓ สถาบันหลักของไทย  ความสามัคคีปรองดอง  การเสริมสร้างทักษะชีวิต  คุณธรรม  จริยธรรมและบำเพ็ญประโยชน์
		        ๕. ให้ผู้บริหารสถานศึกษา และรองผู้บริหารสถานศึกษาทุกคน ผ่านการฝึกอบรมบุคลากรทางการลูกเสือขั้นความรู้ชั้นสูง และได้รับเครื่องหมายวูดแบดจ์
		        ๖. ให้มีการนิเทศ กำกับ ติดตามและประเมินผลกิจกรรมฯ อย่างต่อเนื่องและเป็นระบบ		        	        ๗. ให้สนับสนุน ส่งเสริมให้ขวัญกำลังใจแก่บุคลากรทางการลูกเสือ และลูกเสือ
  ๑.๒ การดำเนินงานลูกเสือวิสามัญ  โรงเรียนคลองลานวิทยาได้ทำข้อตกลงร่วมกันกับโรงพยาบาล
คลองลานในการนำลูกเสือวิสามัญ จำนวน ๓๐ คน  เพื่อบำเพ็ญสาธารณประโยชน์ ในวันพุธ วันพฤหัสบดี และวันศุกร์ ระหว่างเวลา ๐๗.๐๐-๐๘.๓๐ น. โดยเริ่มตั้งแต่วันที่ ๓ สิงหาคม - ๒๓ กันยายน ๒๕๕๙
  ๑.๓ การจัดงานชุมนุมลูกเสือเฉลิมพระเกียรติ ๘๙ พรรษา และการจัดกิจกรรมลูกเสือต้านภัย
ยาเสพติด  สพม.๔๑ จัดงานชุมนุมลูกเสือเฉลิมพระเกียรติ ๘๙ พรรษา และการจัดกิจกรรมลูกเสือต้านภัยยาเสพติด
ในวันที่ ๘-๑๑ สิงหาคม ๒๕๕๙  ณ โรงเรียนราษฎร์ปรีชาวิทยาคม  อำเภอลานกระบือ  จังหวัดกำแพงเพชร
		       ในการนี้ โรงเรียนคลองลานวิทยาส่งลูกเสือ จำนวน ๘ นาย เข้าร่วมกิจกรรมฯ 
โดยมีนายเจษฎา  ปวงรังสี  เป็นผู้ควบคุมดูแล

ระเบียบวาระที่ ๒ รับรองรายงานการประชุมครั้งที่ ๖/๒๕๕๙
                      รับรอง

ระเบียบวาระที่ ๓ เรื่องสืบเนื่องจากการประชุมครั้งที่แล้ว
		  ไม่มี

ระเบียบวาระที่ ๔ เรื่องเสนอเพื่อพิจารณา
	  ๔.๑ การจัดกิจกรรมวันแม่  โรงเรียนคลองลานวิทยาจะจัดกิจกรรมวันแม่ในวันที่ ๑๑ สิงหาคม 
๒๕๕๙  ณ โดมอเนกประสงค์  จะมีพิธีลงนามถวายพระพร และตักบาตรข้าวสารอาหารแห้งพระสงฆ์ จำนวน ๙ รูป และมอบเกียรติบัตรให้คณะกรรมการสถานศึกษาขั้นพื้นฐานโรงเรียนคลองลานวิทยา  โดยมีนายอุดมทรัพย์  นาคพงษ์ ประธานกรรมการสถานศึกษาขั้นพื้นฐานฯ เป็นประธาน 
		        ที่ประชุมมีความเห็นชอบให้แต่งชุดปกติขาวและชุดผ้าไทยสีฟ้า 
	  ๔.๒ กิจกรรมกีฬาภายใน  โรงเรียนคลองลานวิทยาจะจัดกิจกรรมกีฬาภายใน ในวันที่ ๒๕-๒๖ 
สิงหาคม ๒๕๕๙  จะแข่งขันกีฬานอกรอบในวันที่ ๒๒-๒๔ สิงหาคม ๒๕๕๙ 
		        แต่ละคณะสีจะเก็บเงินจากนักเรียนในคณะสีคนละ ๕๐ บาท โดยงานกิจการนักเรียนกำหนดให้นักเรียนใช้จ่ายในการจัดกิจกรรมต่างๆ ดังนี้
		        		ค่าทำสแตนท์ จำนวน ๕,๐๐๐ บาท
		        		ค่าอุปกรณ์การเชียร์ จำนวน ๓,๐๐๐ บาท
		       		ค่าแต่งกายลีดเดอร์ จำนวน ๖,๐๐๐ บาท
		       		ค่าจัดรูปขบวนพาเหรด จำนวน ๓,๐๐๐ บาท
		          เสื้อกีฬาภายในสภานักเรียนดำเนินการในการจัดซื้อเอง ได้ส่วนลด ๒๕ % จะนำเงินส่วนลด
ที่ได้แบ่งเป็น ๖ ส่วน ให้กับแต่ละคณะสีจำนวน ๕ คณะสี และอีก ๑ ส่วนให้กับกองอำนวยการ
		        ผู้ปกครองนักเรียนจะจัดทำอาหารเลี้ยงนักเรียน ในวันที่ ๒๕ สิงหาคม ๒๕๕๙  โดยขอให้โรงเรียนจัดหาเต้นท์เพื่อจัดทำอาหารให้ด้วย
		           จะมีฟุตบอลคู่พิเศษวันปิดสนามก่อนคู่ชิงชนะเลิศฟุตบอล ระหว่างครูโรงเรียนคลองลานวิทยาและบุคลากรทางการแพทย์โรงพยาบาลคลองลานกับบุคลากรขององค์การบริหารส่วนตำบลคลองน้ำไหล
		           คนขับรถรับส่งนักเรียนโรงเรียนคลองลานวิทยาร่วมบริจาคเงิน จำนวน ๓,๕๐๐ บาท
		        นายธานี  สุโชดายน  มอบเสื้อให้คณะกรรมการจัดการแข่งขันกีฬาภายในและผู้บริหารโรงเรียน จำนวน ๔๐ ตัว  ผอ. สมชาย  อังสุโชติเมธี  มอบเงินให้แต่ละคณะสีๆ ละ ๕๐๐ บาท เป็นเงินจำนวน ๒,๕๐๐ บาท
		        จัดรูปขบวนพาเหรดหน้าโรงเรียนวรรณวัฒน์ศึกษา เริ่มเดินขบวนฯ เวลา ๐๘.๐๐ น. ขอให้ครูประจำคณะสีแต่ละคณะสีไปดูแลนักเรียนด้วย
		           นางอ้อมจิต  สระทองจันทร์  แจ้งต่อที่ประชุม ดังนี้  ปีที่ผ่านมานักเรียนเดินขบวนฯ ไม่พร้อมเพรียงกันเพราะคณะสีท้ายๆ จะไม่ได้ยินเสียงดุริยางค์  หากนักเรียนจะขอนำรถเครื่องขยายเสียงมาเปิดให้คณะสีตนเองเดินขบวนฯ ได้หรือไม่
		        ผู้อำนวยการฯ แจ้งว่า หากจะนำรถเครื่องขยายเสียงมาเปิดต้องขออนุญาตก่อน
		        ผู้อำนวยการฯ ให้ประสานนักกีฬาอาวุโสว่าในวันที่ ๒๕ สิงหาคม ๒๕๕๙ ติดภารกิจอื่นใดหรือไม่  การมอบรางวัลให้ทยอยมอบรางวัล เพราะปีที่ผ่านมาใช้เวลานานมากทำให้นักเรียนกลับบ้านมืดค่ำ

ระเบียบวาระที่ ๕ เรื่องจากกลุ่มบริหารงาน
	  ๕.๑ งานที่เกี่ยวข้องกับกลุ่มบริหารวิชาการ
	        ๕.๑.๑ ขอเชิญบุคลากรที่รับผิดชอบ ๘ องค์ประกอบเข้าร่วมการประชุม  ในวันที่ ๑๑ 
สิงหาคม ๒๕๕๙  ณ ห้องโสตทัศนศึกษา
                      ๕.๑.๒ สพม.๔๑ จะมาประเมินการประกันคุณภาพภายใน ในวันที่ ๒๖ สิงหาคม ๒๕๕๙  
โดยจะดู ๘ องค์ประกอบ โรงเรียนจัดกิจกรรมการเรียนรู้ได้ตรงตามมาตรฐานที่ ๗ หรือไม่ การจัดกิจกรรมมีความหลากหลายหรือไม่ เป็นต้น
		      ดังนั้น ขอให้บุคลากรทุกคนส่งแผนการจัดการเรียนรู้ภาคเรียนที่ ๒/๒๕๕๘  วิเคราะห์
ผู้เรียน และวิจัยชั้นเรียน  ภายในวันที่ ๒๒ สิงหาคม ๒๕๕๙
                  ๕.๑.๓ การจัดกิจกรรมลดเวลาเรียน  โรงเรียนมีงบประมาณให้ขอให้ครูผู้จัดกิจกรรมฯ ที่มี
ความจำเป็นต้องใช้งบประมาณในการจัดกิจกรรม เขียนขอใช้งบประมาณได้
                             ๕.๑.๔ ประชาสัมพันธ์การรับสมัครบุคลากรเพื่อเข้ารับการอบรมการตรวจข้อสอบโดยใช้ Smart Phone รับจำนวนไม่เกิน ๒๐ คน บุคลากรที่มีความสนใจสามารถสมัครได้ที่นายเอกพันธุ์  ทิพย์นาวา
                             ๕.๑.๕ ศูนย์การงานอาชีพ ให้งบประมาณโรงเรียนคลองลานวิทยาเพื่อจัดการประชุมพัฒนาครูในกลุ่มสาระการเรียนรู้การงานอาชีพระดับมัธยมศึกษา จำนวน ๒๑,๐๐๐ บาท
                     ๕.๒ งานที่เกี่ยวข้องกับกลุ่มบริหารทั่วไป
	      ๕.๒.๑ ขอให้ครูเวรมาอยู่เวรอย่างเคร่งครัดด้วย
        ๕.๒.๒ เลขานุการฝ่ายเมื่อรับหนังสือจากห้องธุรการไปแล้ว ให้นำหนังสือไปลงทะเบียนรับ
แล้วแจกจ่ายงานให้เจ้าหน้าที่ไปดำเนินการด้วย เพราะบางฝ่ายรับหนังสือไปแล้วลืมทิ้งไว้/ไม่นำหนังสือไปลงทะเบียนแต่สั่งการให้เจ้าหน้าที่ดำเนินการ เจ้าหน้าที่ที่ดำเนินการต้องมาขอค้นหนังสือจากห้องธุรการ  ซึ่งทำให้บางเรื่องดำเนินการล่าช้าเป็นเหตุให้โรงเรียนถูกตำหนิ
        ๕.๒.๓ เมื่อวันที่ ๑ สิงหาคม ๒๕๕๙  รองฯ มังกร  แสนกุล ได้เข้าประชุมหัวหน้าส่วนราชการ
แทนผู้อำนวยการฯ มีสาระโดยสรุป ดังนี้
                                    ๑. มีข้าราชการย้ายมาอำเภอคลองลาน ๒ คน ได้แก่ นางโสภา  บุญยืน  พัฒนาการ
อำเภอคลองลาน  และนายสมมาตร  ขวัญศรี  ที่ดินอำเภอคลองลาน
			     ๒. นายอำเภอคลองลานขอบคุณทุกฝ่ายที่จัดโครงการอำเภอเคลื่อนที่
     ๓. การจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ   
อำเภอคลองลานจะจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในวันศุกร์ที่ ๑๒ สิงหาคม ๒๕๕๙  ณ ที่ว่าการอำเภอคลองลาน  
          ภาคเช้าจะทำบุญตักบาตรพระสงฆ์ จำนวน ๘๕ รูป และลงนามถวายพระพร  
แต่งกายชุดปกติขาว/สีกากีคอพับแขนยาว/เครื่องแบบตามสังกัด /ชุดไทย-ชุดสุภาพสีฟ้า  
 			          ภาคบ่ายจัดขบวนเดินเทิดพระเกียรติฯ  ตั้งขบวนบริเวณหน้าโรงเรียนวรรณวัฒน์ศึกษา  แต่งกายชุดไทย-ชุดสุภาพสีฟ้า/เครื่องแบบตามสังกัด  ถวายพระพรชัยมงคล เวลา ๑๙.๑๙ น. 
                    ๕.๓ งานที่เกี่ยวข้องกับกลุ่มบริหารงบประมาณ/บุคคล
	      ๕.๓.๑ การอบรม TEPE ONLINE บุคลากรคนใดยังไม่ได้เข้าไปศึกษา ขอให้เข้าไปศึกษา
และปริ้นท์เกียรติบัตรให้นางสาวน้ำผึ้ง  เขมะสุนะ ด้วย
                    ๕.๓.๒ ปลายเดือนกันยายนขอให้บุคลากรส่งเอกสารเพื่อขอเลื่อนขั้นเงินเดือน ประกอบด้วย
แผนการจัดการเรียนรู้ วิจัยชั้นเรียน นิเทศการสอน รายงานผลการพัฒนาผู้เรียน รายงานผลการปฏิบัติหน้าที่พิเศษ
      ๕.๓.๓ แจกขั้นตอนการขอดำเนินงานตามกิจกรรม/โครงการ และขอให้บุคลากรปฏิบัติตาม
ขั้นตอนด้วย หากส่งไปแล้วต้องการทราบว่ากิจกรรม/โครงการอนุมัติหรือไม่ ให้ถามเจ้าหน้าที่พัสดุ
		      ๕.๓.๔ แจกแบบสรุปการดำเนินงานกิจกรรม ปี ๒๕๕๘ ขอให้ผู้รับผิดชอบส่งภายในวันที่ ๑๙ สิงหาคม ๒๕๕๙ ส่วนกิจกรรม ปี ๒๕๕๙ กิจกรรมใดดำเนินการเรียบร้อยแล้วก็ขอให้สรุปการดำเนินงานกิจกรรมส่งด้วย
      		      ๕.๓.๕ ขอให้บุคลากรเขียนกิจกรรม/โครงการ เพื่อขอใช้งบประมาณ ปี ๒๕๖๐ ส่งสิ้นเดือนสิงหาคม ๒๕๕๙      
      ๕.๓.๖ แจ้งยอดเงิน ดังนี้
			    เงินบริจาคสร้างโรงอาหาร จำนวน ๑๔๘,๕๔๖.๔๕ บาท  (ใช้จ่ายเทพื้น ทำถนน ทำป้ายร้านค้า ทำรางน้ำ ทำบ่อบำบัดน้ำเสีย จำนวน ๕๐๒,๖๑๗ บาท)
			    เงินจากการจำหน่ายชิฟ จำนวน ๔๖,๒๐๗.๐๕ บาท
			    เงินจากการจำหน่ายน้ำดื่ม คลว. จำนวน ๑๓๘,๘๘๙.๐๘  บาท
			    เงินสวัสดิการ เงินยืมจำนวน ๔๖,๓๔๐ บาท  เงินสด จำนวน ๑๑,๙๐๐ บาท  รวมทั้งสิ้น ๕๘,๒๔๐ บาท
			    เงินกองทุนลานทอง เป็นเงินสด จำนวน ๑๑,๙๐๐ บาท  เป็นเงินยืม จำนวน ๔๖,๓๔๐ บาท
๕.๔ งานที่เกี่ยวข้องกับกลุ่มงานกิจการนักเรียน
                      ๕.๔.๑ องค์การบริหารส่วนตำบลคลองน้ำไหล ขอนักเรียนเข้าอบรมต้านยาเสพติดเนื่องใน
วันแม่ และมอบทุนการศึกษา จำนวน ๑,๐๐๐ บาท จะนำไปเป็นทุนการศึกษาให้กับนักเรียนในวันไหว้ครู ปี ๒๕๖๐
                ๕.๔.๒ นักเรียนกลุ่มเสี่ยง  เมื่อวันที่ ๑๑ กรกฎาคม ๒๕๕๙  โรงเรียนได้ขอความอนุเคราะห์
เจ้าหน้าที่โรงพยาบาลคลองลานให้มาตรวจปัสสาวะนักเรียนกลุ่มเสี่ยง  พบว่า  นักเรียนมีปัสสาวะสีม่วง จำนวน ๑ คน โรงเรียนให้ประสานกับโรงพยาบาลคลองลานเพื่อดำเนินการตามขั้นตอนต่อไป
                ๕.๔.๓ ขอให้ครูที่ปรึกษาที่เยี่ยมบ้านนักเรียน ประจำปีการศึกษา ๒๕๕๙  เป็นที่เรียบร้อยแล้ว
ส่งรูปเล่มการเยี่ยมบ้านด้วย เพื่อจะดำเนินการเบิกจ่ายค่าพาหนะให้ครูที่ปรึกษา
                ๕.๔.๔ การตัดคะแนนความประพฤติ  นักเรียนที่ถูกตัดคะแนนฯ เกิน ๕๐ คะแนน มีจำนวน ๒๖ 
คน จะเชิญผู้ปกครองมาประชุม เพื่อคัดเลือกนักเรียนกลุ่มนี้เข้ารับการบรรพชา ในวันที่ ๑๑ สิงหาคม ๒๕๕๙  
ณ วัดไพรสณฑ์รัตนาราม
                ๕.๔.๕ ครูเวรที่เชิญผู้ปกครองจิตอาสามาร่วมกิจกรรม ขอให้ครูที่ปรึกษามาแต่เช้าเพื่อรอรับ
ผู้ปกครองจิตอาสาด้วย

ระเบียบวาระที่ ๖ เรื่องอื่นๆ
ผอ.สมชาย  อังสุโชติเมธี
กิจกรรมปั่นจักรยาน ๒๕ กันยายน ๒๕๕๙ “ไต่เนินคลองลานด้วยจักรยาน ๒ ล้อ”  ขอเชิญชวนคณะครู
เข้าร่วมกิจกรรมและประชาสัมพันธ์กิจกรรมปั่นจักรยาน “ไต่เนินคลองลานด้วยจักรยาน ๒ ล้อ” แบ่งเป็น ๒ ประเภท ได้แก่ระยะทาง ๓๐ กิโลเมตร และระยะทาง ๗๐ กิโลเมตร ค่าสมัครบุคคลทั่วไปคนละ ๕๐๐ บาท ค่าสมัครบุคคลสำคัญคนละ ๑,๐๐๐ บาท มีเสื้อมอบให้คนละ ๑ ตัว 
	กำหนดการจัดงานเกษียณอายุรองฯมังกร  แสนกุล ในวันที่ ๓๐ กันยายน ๒๕๕๙
	วันที่ ๑๕-๑๖ กันยายน ๒๕๕๙ จะนำคณะครูไปศึกษาดูงานด้าน ICT STEM และระบบดูแลนักเรียน 
[bookmark: _GoBack]ณ โรงเรียนโพธิสัมพันธ์พิทยาคาร  อำเภอบางละมุง  จังหวัดชลบุรี
	มีผู้ปกครองนักเรียนร้องเรียนเรื่องการเก็บเงินสร้างโรงอาหารว่าถ้าไม่จ่ายเงินก็ไม่สามารถรับวุฒิการศึกษาได้  ดังนั้น ขอให้กลุ่มบริหารวิชาการรายงานนักเรียนที่ยังไม่ได้รับวุฒิการศึกษาให้ผู้อำนวยการฯ ทราบด้วย 
นางสาวพรรณพรรษ  กิจจา
	กล่าวแนะนำ JANNES ANTON KNOP ชาวเยอรมัน  นักเรียน  AFS Exchange  ๒๐๑๖/๒๐๑๗ จะมาอยู่โรงเรียนคลองลานวิทยา  ตั้งแต่วันที่ ๒๓ สิงหาคม ๒๕๕๙ – ๒๓ กรกฎาคม ๒๕๖๐  เพื่อศึกษาและเรียนรู้การทำงานและวัฒนธรรมของคนไทย 
	แจ้งความเป็นมาและขั้นตอนในการขอนักเรียน  AFS Exchange  ซึ่งเป็นปีที่ ๒ ของโรงเรียนคลองลานวิทยา
และแจ้งเกี่ยวกับกฎระเบียบของ AFS เช่น ห้ามขับขี่ยวดยานที่มีเครื่องยนต์ ห้ามดื่มของมึนเมายกเว้นเบียร์ ห้ามเสพยาเสพติด เป็นต้น 
JANNES ANTON KNOP
แนะนำตนเองในการเป็นนักเรียน  AFS Exchange  ๒๐๑๖/๒๐๑๗
นางสาวกวินตรา  นิลสนธิ
		ขอเชิญคณะครูเข้าร่วมงานพิธีมงคลสมรสของตน ในวันที่ ๑๓ สิงหาคม ๒๕๕๙  ณ หอประชุมองค์การบริหารส่วนจังหวัดกำแพงเพชร
		ขอขอบคุณคณะครูที่แนะนำการทำงานทำให้ตนมีประสบการณ์จนสามารถสอบบรรจุครูผู้ช่วย 
ณ จังหวัดนครสวรรค์ได้ และจะนำประสบการณ์ที่ได้ไปใช้ในสถานที่ทำงานแห่งใหม่ต่อไป


ปิดประชุมเวลา ๑๖.๓๐ น.

					ลงชื่อ			ผู้บันทึกการประชุม
  			     		   (นางมลฤดี  โสภานุสนธิ์)

					ลงชื่อ                        ผู้ตรวจรายงานการประชุม
					      (นายมังกร  แสนกุล)
			               รองผู้อำนวยการโรงเรียนคลองลานวิทยา

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา



























